VEGA Præsenterer  
**Barbara Moleko gæster VEGA endnu en gang på sin akustiske turné.**   
*Billetterne til Barbara Molekos akustiske koncert i Store VEGA den 25. januar er lang tid inden koncerten blevet udsolgt, og derfor optræder den hjertevarme sangerinde til endnu en akustisk, siddende koncert i Store VEGA den 2. februar 2015.*  
Det går ganske godt for den danske popsangerinde, Barbara Moleko, der udover sin fabelagtige præstation i TV2-programmet *Toppen Af Poppen* dette efterår, nu også kan melde sin Store VEGA koncert den 25. januar komplet udsolgt på hendes akustiske turné.  
  
Grundet den store efterspørgsel tilføjer VEGA derfor endnu en koncert med hele Danmarks soulmama til kalenderen, og Barbara Moleko gæster derfor VEGA igen den 2. februar 2015 til en ekstrakoncert på hendes akustiske turné.  
  
**Har taget VEGA med storm før**  
Sidste gang Barbara Moleko indtog en scene i VEGA var tilbage i 2013, hvor sangerinden vandt publikums gejst i Lille VEGA. Ydermere blev hendes koncert dengang tildelt hele fem hjerter af Politikens anmelder, der måtte konstatere og understrege: ”*Moleko var aldeles fortrinlig live*”.  
  
**Nyt materiale på vej**   
Det er første gang, at Barbara Moleko skal optræde akustisk, og man kan derfor glæde sig til en helt ekstraordinær oplevelse, fordi sangerinden også på sin turné præsenterer nyt materiale, som hun har arbejdet på året igennem.   
Moleko vil desuden fremføre nogle af hendes fortolkninger fra *Toppen af Poppen*, bl.a. [”Indianer”](https://www.youtube.com/watch?v=NKzK-d5NVYE), der tidligere på året strøg ind som #1 på den danske hitliste.

**Info om koncerten**   
Barbara Moleko ekstrakoncert (DK)  
 Søndag d. 02 februar 2015, kl. 20.00  
 Store VEGA, Enghavevej 40, 1674 Kbh. V  
 225 kr + gebyr  
 Forsalget starter i dag via VEGAs hjemmeside og Billetnet  
 [Læs mere og køb billet til koncerten med Barbara Moleko.](http://vega.dk/arrangementer/barbara-moleko-ekstrakoncert-15865.html)